ఫరా (నటి)

ఫరా తెలంగాణకు చెందిన సినిమా నటి. 1980ల, 1990లలో హిందీ సినిమాలలో నటించింది. ఈమె చెల్లి టబు కూడా సినిమా నటి.

1985లో యష్ చోప్రా ఫిలింస్ బ్యానర్‌లో వచ్చిన ఫాస్లే అనే సినిమాతో సినిమారంగంలోకి అడుగుపెట్టింది. 1980ల చివర్లో, 1990ల ప్రారంభంలో బాలీవుడ్‌లోని ప్రముఖ నటీమణులలో ఒకరిగా నిలిచింది. 1989 బెంగాలీ చిత్రం అమర్ తుమీలో ప్రసేన్‌జిత్ ఛటర్జీతో కలిసి నటించింది.నసీబ్ అప్నా అప్నా (1986), ఇమాందార్ (1987), వో ఫిర్ ఆయేగీ, నఖాబ్ (1989), యతీమ్ (1988), బాప్ నంబ్రి బేటా దస్ నంబ్రి (1990), బెగునా (1991), భాయ్ హో తో ఐసా (1995), సౌతేలా భాయ్ (1996) వంటి సినిమాలతో గుర్తింపు పొందింది. రాజేష్ ఖన్నాతో కలిసి నటించిన మూడు సినిమాలతో ప్రేక్షకాదరణ పొందింది.

1996లో మొదటి వివాహం అయిన తర్వాత నటనకు దూరం అయింది. తర్వాత కొన్ని టెలివిజన్ సీరియల్స్ లో నటించింది. రాజేష్ ఖన్నా, రిషి కపూర్, సంజయ్ దత్, సన్నీ డియోల్, అనిల్ కపూర్, జాకీ ష్రాఫ్, అమీర్ ఖాన్, మిథున్ చక్రవర్తి, గోవింద, ఆదిత్య పంచోలీ మొదలైన నటులతోసహా దాదాపు ఆ కాలంలోని అగ్ర నటులందరితోనూ నటించింది.

జననం, కుటుంబం 
ఫరా తెలంగాణ రాష్ట్ర రాజధాని హైదరాబాదులోని ముస్లిం కుటుంబంలో జమాల్ అలీ హష్మీ - రిజ్వానా దంపతులకు జన్మించింది. తల్లిదండ్రులు విడాకులు తీసుకున్నారు. తల్లి పాఠశాల ఉపాధ్యాయురాలు, ఆమె తల్లితండ్రులు రిటైర్డ్ ప్రొఫెసర్లు, వారు పాఠశాలను నడిపారు. తాత మహమ్మద్ అహ్సాన్, గణితశాస్త్ర ప్రొఫెసర్, అమ్మమ్మ ఆంగ్ల సాహిత్య ప్రొఫెసర్.

ఫరా షబానా అజ్మీ, తన్వీ అజ్మీ, బాబా అజ్మీలకు మేనకోడలు, టబుకి అక్క.

వ్యక్తిగత జీవితం 
1996లో నటుడు విందు దారా సింగ్‌తో ఫరా వివాహం జరిగింది. వారికి 1997లో ఒక కుమారుడు (ఫతే రాంధావా) జన్మించాడు. వారు 2002లో విడాకులు తీసుకున్నారు. తర్వాత 2003లో బాలీవుడ్, టెలివిజన్ నటుడు సుమీత్ సైగల్‌ను రెండో వివాహం చేసుకుంది.

సినిమారంగం 
1985లో యష్ చోప్రా తీసిన ఫాస్లే సినిమాలో మహేంద్ర కపూర్ కుమారుడు రోహన్ కపూర్ సరసన తొలిసారిగా నటించింది. ఫాస్లే డిజాస్టర్ అయినప్పటికీ, ఫరాకు శక్తి సమంతా తీసిన పాలయ్ ఖాన్, కెసి బొకాడియా తీసిన నసీబ్ అప్నా అప్నా, ప్రాణ్ లాల్ మెహతా వంటి అనేక ఇతర పెద్ద ఆఫర్లు వచ్చాయి.

మార్తే దామ్ తక్, నసీబ్ అప్నా అప్నా, లవ్ 86, ఇమాందార్, ఘర్ ఘర్ కి కహానీ, దిల్జాలా, రఖ్ వాలా, వో ఫిర్ ఆయేగీ, వీరూ దాదా, బాప్ నమ్బ్రి బేటా దస్ నంబ్రి, బేగునాహ్ వంటి విజయవంతమైన సినిమాలలో నటించింది.

జెపి దత్తా తీసిన యతీమ్ సినిమాతో విమర్శకుల ప్రశంసలు అందుకుంది. హమారా ఖండాన్, కర్నామా, నఖాబ్, ఖతర్నాక్, పతి పత్నీ ఔర్ తవైఫ్ వంటి సినిమాలతోపాటు నటనకు ప్రాధాన్యతనిచ్చే పాత్రలలో సినిమాలలో నటించింది. వో ఫిర్ ఆయేగీ, బేగునా సినిమాలతో విమర్శకుల ప్రశంసలు అందుకుంది.

1990లలో అమీర్ ఖాన్‌తో కలిసి నటించిన జవానీ జిందాబాద్, ఇసి కా నామ్ జిందగీ  అనే రెండు సినిమాలూ  బాక్సాఫీస్ వద్ద పరాజయం పాలయ్యాయి. ఖుదా గవా సినిమాలోని కొన్ని సన్నివేశాల కోసం చిత్రీకరించబడింది, కానీ నిర్మాణంలో జాప్యం కారణంగా, తర్వాత శిల్పా శిరోద్కర్‌ ను తీసుకున్నారు. రాజేష్ ఖన్నాతో వో ఫిర్ ఆయేగీ, బేగునా సినిమాలలో ఫరా చేసిన పాత్రలు ఆమె ఉత్తమ నటనగా పరిగణించబడుతుంది. అదే సమయానికి, దారా సింగ్ కుమారుడు విందు దారా సింగ్‌ను వివాహం చేసుకుంది.

ముకాబ్లా, ధరిపుత్ర, ఇజ్జత్ కి రోటీ వంటి సినిమాలలో సహాయక పాత్రలు పోషించడం ప్రారంభించింది. ముఖాబ్లా చాలా విజయవంతమైంది. 1993 - 1996 మధ్యకాలంలో ఫరా నటించిన ఇతర సినిమాలు విజయం సాధించలేదు, అయితే సౌతేలా భాయ్ కమర్షియల్ హిట్ సాధించి, విమర్శకుల ప్రశంసలు పొందింది.

తర్వాత టెలివిజన్‌ రంగంలోకి అడుగుపెట్టింది. అమర్ ప్రేమ్, అందాజ్, ఆహా (మూడు నిర్మాతలు హిమేష్ రేషమ్మియా ), వైలాయితి బాబు, అంగన్, అర్ధాంగిని, ఔరత్ తేరీ యేహీ కహానీ, పాపా వంటి సీరియల్స్ లలో నటించింది. ఆ తర్వాత 2004లో హల్చల్‌ లో నటించింది.

సినిమాలు

మూలాలు

బయటి లింకులు 
 

జీవిస్తున్న ప్రజలు
బెంగాలీ సినిమా నటీమణులు
పంజాబీ సినిమా నటీమణులు
తెలుగు సినిమా నటీమణులు
హిందీ సినిమా నటీమణులు
భారతీయ సినిమా నటీమణులు